
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός της διαδικασίας διαχείρισης, υποβο¬ 
λής, αξιολόγησης, έγκρισης ή απόρριψης προ¬ 
τάσεων συμμετοχής στα προγράμματα της Ε5Α 
(ΕυΓορθθπ 5ρ3εθ Αρβπεγ), επεξεργασία θεμάτων 
συμμετοχής στα έργα, προγράμματα και τις δρα¬ 
στηριότητες της Ε5Α καθώς και κατανομής των 
εθνικών πόρων. 

2 

Σύσταση της Ειδικής Επιτροπής Αξιολόγησης του 
άρθρου 21 του ν. 4369/2016 του Υπουργείου Ψηφι¬ 
ακής Πολιτικής,Τηλεπικοινωνιών και Ενημέρωσης 

3 

Καθιέρωση υπερωριακής εργασίας υπαλλήλων του 
Γραφείου Εισαγγελέα Οικονομικού Εγκλήματος. 

4 

Τροποποίηση της υπ' αριθ. ΔΙΔΚ/Φ.38/2/ 
οικ. 18534/09.06.2017 (ΦΕΚ Β'2145 - ΑΔΑ: 
6ΑΛ5465ΧΘΨ-ΜΤΖ) «Σύσταση - Συγκρότηση και 
Ορισμός Μελών της Επιτροπής Παρακολούθη- 
σης-Παραλαβής ΗΑΚϋννΑΚΕ - δΟΕΤΜΑΒΕ, για 
προμήθειες εξοπλισμού και συστημάτων πληρο¬ 
φορικής καθώς και πάσης φύσεως προμήθειες, 
υπηρεσίες και έργα πληροφορικής, ηλεκτρονικής 
διακυβέρνησης και εξυπηρέτησης του πολίτη, 
ανεξαρτήτως ποσού και διαδικασίας ανάθεσης/ 
σύμβασης». 

5 

Επιβολή προστίμου για Τελωνειακή Παράβαση 
στον ΟΕΟΚΟΙΕν ΥΑΒΒΑΝ του ΤΟΤΚΟν. 


ΑΠΟΦΑΣΕΙΣ 

Αριθμ. 3095/2018 (1) 

Καθορισμός της διαδικασίας διαχείρισης, υπο¬ 
βολής, αξιολόγησης, έγκρισης ή απόρριψης προ¬ 
τάσεων συμμετοχής στα προγράμματα της Ε5Α 
(ΕυΓορθΒΠ 5ρ30θ Α 9 βπεγ), επεξεργασία θεμάτων 
συμμετοχής στα έργα, προγράμματα και τις δρα¬ 
στηριότητες της Ε5Α καθώς και κατανομής των 
εθνικών πόρων. 

Ο ΥΠΟΥΡΓΟΣ ΨΗΦΙΑΚΗΣ ΠΟΛΙΤΙΚΗΣ, 
ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις: 

α. Της παραγράφου 4 του άρθρου 28 του ν. 4508/2017 
(Α' 200) «Αδειοδότηση διαστημικών δραστηριοτήτων 
- Καταχώριση στο Εθνικό Μητρώο Διαστημικών Αντι¬ 
κειμένων - Ίδρυση Ελληνικού Διαστημικού Οργανισμού 
και λοιπές διατάξεις», 

β. της παραγράφου 3 του άρθρου 13 του ν. 4463/2017 
(Α' 42) «Μέτρα μείωσης του κόστους εγκατάστασης υψίρ- 
ρυθμων ηλεκτρονικών επικοινωνιών - Εναρμόνιση της 
νομοθεσίας στην Οδηγία 2014/61 /ΕΕ και άλλες διατάξεις», 
γ.των άρθρων 4 και 31 του ν. 4070/2012 (Α' 82) «Ρυθ¬ 
μίσεις Ηλεκτρονικών Επικοινωνιών, Μεταφορών, Δημο¬ 
σίων Έργων και άλλες διατάξεις», όπως ισχύουν, 
δ. του άρθρου 3 του ν. 4305/2014 (Α' 237) «Ανοικτή 
διάθεση και περαιτέρω χρήση εγγράφων, πληροφοριών 
και δεδομένων του δημόσιου τομέα, τροποποίηση του 

ν. 3448/2006 (Α' 57), προσαρμογή της εθνικής νομοθεσίας 
στις διατάξεις της Οδηγίας 2013/37/ΕΕ του Ευρωπαϊκού 
Κοινοβουλίου και του Συμβουλίου, περαιτέρω ενίσχυση 
της διαφάνειας, ρυθμίσεις θεμάτων Εισαγωγικού Διαγω¬ 
νισμού Ε.Σ.Δ.Δ.Α. και άλλες διατάξεις», όπως ισχύουν, 
ε. του άρθρου 2 του ν. 3861/2010 (Α' 112) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις», όπως ισχύουν, 
στ. του π.δ./τος 82/2017 (Α' 117) «Οργανισμός του 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης», 

ζ. του π.δ./τος 125/2016 (Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών», 
η. του π.δ./τος 124/2016 (Α' 209) «Αποδοχή παραίτησης 
Υπουργών, Αναπληρωτών Υπουργών και Υφυπουργών», 
θ. του άρθρου 4του π.δ./τος 123/2016 (Α' 208) «Σύστα¬ 
ση Υπουργείου Ψηφιακής Πολιτικής, Τηλεπικοινωνιών 
και Ενημέρωσης και Μετονομασία Υπουργείου Υποδο¬ 
μών, Μεταφορών και Δικτύων», 
ι. της υπ' αριθμ. 2762/26.09.2017 υπουργικής απόφα¬ 
σης (Β' 3365) «Μεταβίβαση του δικαιώματος υπογραφής 
«Με εντολή Υπουργού» στους: Γενικό Γραμματέα Ψη¬ 
φιακής Πολιτικής, Γενικό Γραμματέα Τηλεπικοινωνιών 
και Ταχυδρομείων, Γενικό Γραμματέα Ενημέρωσης και 
Επικοινωνίας, Ειδικό Γραμματέα Επικοινωνιακής Διαχεί¬ 
ρισης Κρίσεων και στους Προϊσταμένους των Οργανι¬ 
κών Μονάδων των ανωτέρω Γενικών Γραμματειών και 
της Ειδικής Γραμματείας (Γενικής Διεύθυνσης, Διευθύν¬ 
σεων, Τμημάτων, Αυτοτελών Τμημάτων και Γραφείων) 
του Υπουργείου Ψηφιακής Πολιτικής, Τηλεπικοινωνιών 
και Ενημέρωσης και συμπλήρωση της υπ' αρ. 2652/ 
11-09-2017 (Β' 3204) αποφάσεως του Υπουργού Ψη¬ 
φιακής Πολιτικής, Τηλεπικοινωνιών και Ενημέρωσης». 

2. Την ανάγκη καθορισμού ενός πλαισίου διαχείρισης 
των προτάσεων που υποβάλλονται από διάφορους 
φορείς του δημόσιου και του ιδιωτικού τομέα για συμ¬ 
μετοχή τους στα (υποχρεωτικά και προαιρετικά) προ¬ 
γράμματα της Ευρωπαϊκής Υπηρεσίας Διαστήματος (Ε5Α 
- ΕυΓορθΒπ 5ρ3εθ Αςεπςγ), 

3. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός - Πεδίο Εφαρμογής 

Με την παρούσα καθορίζονται τα θέματα που αφο¬ 
ρούν τη διαδικασία διαχείρισης, υποβολής, αξιολόγησης, 
έγκρισης ή απόρριψης προτάσεων συμμετοχής στα προ¬ 
γράμματα της Ε5Α (ΕυΐΌρθθη 5ρ3εθ Αςεπεγ), την επεξερ¬ 
γασία θεμάτων ως προς τη συμμετοχή στα έργα, προ¬ 
γράμματα και τις δραστηριότητες της Ε5Α, την κατανομή 
των εθνικών πόρων, ως και κάθε αναγκαία λεπτομέρεια. 

Άρθρο 2 

Διαχείριση αιτημάτων 

1.0 Υπουργός Ψηφιακής Πολιτικής, Τηλεπικοινωνιών 
και Ενημέρωσης, σε περιπτώσεις έγγραφης υποστήρι¬ 


ξης προτάσεων φορέων μέσω γραμμάτων υποστήριξης 
(ΙθΐΐθΓε οί ευρροιΤ) προς την Ε5Α, καθώς και σε περι¬ 
πτώσεις προτάσεων τροποποίησης του ύψους και της 
κατανομής των εθνικών πόρων στην Ε5Α, αποφασίζει 
κατόπιν εισήγησης της Επιτροπής του άρθρου 3 και σχε¬ 
τικής έγκρισης του Γενικού Γραμματέα Τηλεπικοινωνιών 
και Ταχυδρομείων. 

2. Για κάθε θέμα που εμπίπτει στο πεδίο εφαρμογής 
της παρούσας, πλην των αναφερομένων στην ανωτέρω 
παράγραφο 1 του παρόντος άρθρου, ο Γενικός Γραμμα- 
τέαςΤηλεπικοινωνιών και Ταχυδρομείων του Υπουργεί¬ 
ου Ψηφιακής Πολιτικής,Τηλεπικοινωνιών και Ενημέρω¬ 
σης αποφασίζει, κατόπιν εισήγησης της Επιτροπής του 
άρθρου 3. Ο Γενικός Γραμματέας Τηλεπικοινωνιών και 
Ταχυδρομείων κοινοποιεί τις αποφάσεις στην Επιτροπή 
του άρθρου 3, στον Υπουργό Ψηφιακής Πολιτικής, Τηλε¬ 
πικοινωνιών και Ενημέρωσης, καθώς και στους εθνικούς 
εκπροσώπους στην Ε5Α για την υλοποίηση αυτών. 

3. Επείγοντα θέματα τα οποία απαιτούν άμεση αντα¬ 
πόκριση, όπως για παράδειγμα θέματα που ανακύπτουν 
κατά τη διάρκεια συναντήσεων στην Ε5Α, τα χειρίζονται 
οι εθνικοί εκπρόσωποι στην Ε5Α κατά την κρίση τους και 
έχοντας υπόψη τυχόν σχετικές αποφάσεις ή οδηγίες του 
Γενικού ΓραμματέαΤηλεπικοινωνιών και Ταχυδρομείων. 

Άρθρο 3 

Συγκρότηση Επιτροπής Επεξεργασίας 
και Αξιολόγησης Θεμάτων Ε5Α 

1. Συγκροτείται Επιτροπή Επεξεργασίας και Αξιολόγη¬ 
σης Θεμάτων Ε5Α (στο εξής η Επιτροπή), η οποία ειση- 
γείται για τα θέματα της ελληνικής συμμετοχής στην Ε5Α. 

2. Πρόεδρος της Επιτροπής ορίζεται ο Νικόλαος Σα- 
γιάς, ΠΕ Μηχανικών, Προϊστάμενος της Γενικής Διεύ¬ 
θυνσης Τηλεπικοινωνιών καιΤαχυδρομείωντης Γενικής 
ΓραμματείαςΤηλεπικοινωνιών καιΤαχυδρομείων με ανα¬ 
πληρωτή τον ΗλίαΤσάνη, ΠΕ Μηχανικών, Προϊστάμενο 
της Διεύθυνσης Διαχείρισης Ραδιοφάσματος, της Γενικής 
ΓραμματείαςΤηλεπικοινωνιών καιΤαχυδρομείων. 

3. Μέλη της Επιτροπής ορίζονται οι κάτωθι υπάλληλοι 
της Γενικής ΓραμματείαςΤηλεπικοινωνιών καιΤαχυδρο- 
μείων: 

α) Γεώργιος Συννεφάκης, ΠΕ Μηχανικών, Προϊστάμε¬ 
νος της Διεύθυνσης Δορυφορικών Υπηρεσιών και Δι¬ 
αστημικών Εφαρμογών με αναπληρωτή τον Θεοφάνη 
Αναγνωστόπουλο, ΠΕ Μηχανικών, Αναπληρωτή Προϊ¬ 
στάμενο του Τμήματος Ηλεκτρονικών Επικοινωνιών. 

β) Γεώργιος Πάντος, ΠΕ Μηχανικών, Προϊστάμενος της 
Διεύθυνσης Ευρυζωνικότητας και Δικτύων Ηλεκτρονικών 
Επικοινωνιών με αναπληρωτή τον Σπυρίδωνα Χατζηλοΐζο, 
ΠΕ Μηχανικών, Αναπληρωτή Προϊστάμενο του Τμήματος 
Διαχείρισης Φάσματος Σταθερών και Κινητών Υπηρεσιών 
γ) Αθανάσιος Παλιάτσος, ΠΕ Διοικητικού-Οικονομικού, 
Αναπληρωτής Προϊστάμενος του Τμήματος Διαχείρισης 
Δικαιωμάτων Πρόσβασης σε Δορυφορική Κυβερνητική 
Υπηρεσία με αναπληρώτρια την Ειρήνη Αθανασίου, ΠΕ 
Μηχανικών, Αναπληρώτρια προϊσταμένη του Τμήματος 
Διαχείρισης Φάσματος Ραδιοφωνίας και Τηλεόρασης. 

δ) Σοφία - Ελένη Παπαθανασοπούλου, ΠΕ Μηχανι¬ 
κών, Αναπληρώτρια Προϊσταμένη του Τμήματος Ευ- 




Τεύχος Β' 915/15.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


10683 


ρυζωνικότητας με αναπληρωτή τον Γεώργιο Βελόνη, 
ΠΕ Μηχανικών, υπάλληλο της Διεύθυνσης Διαχείρισης 
Ραδιοφάσματος. 

4. Γραμματέας της Επιτροπής ορίζεται η Αργυρώ Καγιά, 
ΠΕΔιοικητικού-Οικονομικού μεαναπληρώτριατηνΌλγα 
Καραγιάννη, ΤΕ Μηχανικών, αμφότερες υπάλληλοι της 
Διεύθυνσης Δορυφορικών Υπηρεσιών και Διαστημικών 
Εφαρμογών. 

5.0 Πρόεδρος και τα μέλη της Επιτροπής συνεργάζο¬ 
νται κατά περίπτωση με εκπροσώπους και άλλων Υπουρ¬ 
γείων ή και Φορέων του Δημοσίου σε θέματα Ε5Α, και 
δύνανται να συμμετέχουν από κοινού με τους ανωτέρω 
εκπροσώπους σε συναφείς με το αντικείμενο της Επιτρο¬ 
πής εργασίες και Ομάδες. 

Άρθρο 4 

Έργο και λειτουργία Επιτροπής 

1. Έργο της Επιτροπής είναι η εισήγηση, όσον αφορά: 

α) την μελέτη και αξιολόγηση των προτάσεων συμ¬ 
μετοχής σε έργα της Ε5Α, τον καθορισμό του σχετικού 
κόστους, το ποσοστό χρηματοδότησης, καθώς και κάθε 
άλλη λεπτομέρεια σχετική με τη διαδικασία υποστήριξης 
προτάσεων, 

β) την επεξεργασία και την εισήγηση επί των θεμάτων 
που σχετίζονται με τη συμμετοχή της Ελλάδας στα έργα, 
προγράμματα και τις δραστηριότητες της Ε5Α, το ύψος 
και την κατανομή των εθνικών πόρων στην Ε5Α, καθώς 
και το συντονισμό των σχετικών δραστηριοτήτων. 

2. Η Γραμματέας της Επιτροπής συγκεντρώνει και 
αποστέλλει το σχετικό υλικό που αφορά τα θέματα της 
Επιτροπής σε όλα τα μέλη της ηλεκτρονικώς. Ο χρόνος 
και ο τόπος των συνεδριάσεων της Επιτροπής αποφα- 
σίζονται από τον Πρόεδρό της και γνωστοποιείται στα 
μέλη το συντομότερο δυνατό. Η συμμετοχή των μελών 
της Επιτροπής στις συνεδριάσεις της γίνεται με φυσική 
παρουσία ή με ηλεκτρονικό τρόπο. 

3. Τα μέλη της Επιτροπής δεν γνωστοποιούν σε τρί¬ 
τους το υλικό που τους έχει διατεθεί. Σε περίπτωση που 
κάποιο μέλος της Επιτροπής έχει σύγκρουση συμφέρο¬ 
ντος, σχετίζεται ή σχετιζόταν τα τελευταία 5 έτη με οικο¬ 
νομικό ή άλλο τρόπο με ενδιαφερόμενο φορέα που έχει 
υποβάλει πρόταση προς υποστήριξη, ενημερώνει την 
Επιτροπή και δεν συμμετέχει στην σχετική ψηφοφορία, 
ψηφίζει δε στη θέση του ο αντίστοιχος αναπληρωτής. 

4. Η Επιτροπή εισηγείται, κατόπιν ψηφοφορίας, την 
υποστήριξη ή μη της πρότασης, καθώς και τον καθο¬ 
ρισμό των κατά περίπτωση σχετικών παραμέτρων που 
άπτονται της αρμοδιότητας της ελληνικής αντιπροσώ¬ 
πευσης στην Ε5Α. Οι εισηγήσεις της Επιτροπής είναι 
εμπιστευτικές. 

5. Η Επιτροπή κατά τις συνεδριάσεις της εισηγείται 
επίσης για τυχόν άλλα θέματα σχετιζόμενα με τη συμ¬ 
μετοχή στην Ε5Α, όπως τη συμμετοχή της χώρας σε 
προγράμματα και δραστηριότητες της Ε5Α, ύψος και 
κατανομή των κονδυλίων της ελληνικής συνδρομής 
στην Ε5Α, καθώς και για άλλα συναφή θέματα που 
έχουν τεθεί υπόψη της από τον Πρόεδρο της Επιτροπής 
ή τους εθνικούς εκπροσώπους στην Ε5Α. Στη συνεδρί¬ 


αση δύνανται να συμμετάσχουν, κατά περίπτωση, οι 
εκπρόσωποι της Ελλάδας στην Ε5Α, εφόσον δεν είναι 
ήδη μέλη της Επιτροπής. 

6. Κάθε μέλος της Επιτροπής λαμβάνει υπόψη, σύμ¬ 
φωνα με την κρίση του, θέματα όπως η πρωτοτυπία της 
υποβληθείσας πρότασης, η δυνατότητα υλοποίησής της, 
η δυνατότητα παραγωγής ανταγωνιστικού προϊόντος 
ή υπηρεσίας, το ύψος του έργου και της χρηματοδότη¬ 
σής του, η διεθνής συνεργασία, ο τρόπος επιλογής της 
πρότασης από την Ε5Α, η ανάπτυξη της επιστήμης και 
της τεχνολογίας, το όφελος για την εθνική οικονομία, 
τα θέματα ασφάλειας, το εκάστοτε διαθέσιμο ύψος των 
σχετικών διαθέσιμων κονδυλίων για την Ελλάδα στην 
Ε5Α, καθώς και τυχόν άλλα κατά περίπτωση εφαρμοζό¬ 
μενα κριτήρια. 

7. Για την εισήγηση απαιτείται ποσοστό υποστήριξης 
μεγαλύτερο του 50% των ψήφων. Κάθε μέλος και ο Πρό¬ 
εδρος της Επιτροπής έχει μια ψήφο.Τα μέλη και ο Πρόε¬ 
δρος της Επιτροπής δύνανται να ψηφίζουν ηλεκτρονικά 
σε περίπτωση που δεν μπορούν να παραβρίσκονται στη 
συνεδρίαση της Επιτροπής, συμμετέχουν ηλεκτρονικά 
αποστέλλοντας τις ψήφους τους στην Γραμματέα της 
Επιτροπής πριν τη συνεδρίαση. 

8. Οι εισηγήσεις της Επιτροπής υπογράφονται από τον 
Πρόεδρο και την Γραμματέα της Επιτροπής και παρα- 
δίδονται στον Γενικό Γραμματέα Τηλεπικοινωνιών και 
Ταχυδρομείων. 

9. Η Γραμματέας ενημερώνει ηλεκτρονικώς τους ενδι¬ 
αφερομένους φορείς που έχουν υποβάλει πρόταση για 
την υποστήριξη ή μη της πρότασής τους το συντομότερο 
δυνατόν. 

Άρθρο 5 

Διαδικασία υποβολής αιτήματος 
για την υποστήριξη πρότασης 

1. Οι ενδιαφερόμενοι φορείς που επιθυμούν να συμ¬ 
μετάσχουν σε έργα, προγράμματα της Ε5Α και να υπο- 
στηριχθούν από την ελληνική αντιπροσωπεία (νομικά 
πρόσωπα, επιχειρήσεις, οργανισμοί, Πανεπιστήμια, 
ερευνητικά κέντρα, κ.ά.), καταθέτουν στην Επιτροπή 
έγγραφα στα οποία περιέχονται: το επιχειρηματικό 
τους πλάνο (ή επιστημονικό σε περίπτωση μη κερδο¬ 
σκοπικών οργανισμών, μαζί με σχέδιο αξιοποίησης της 
επιστημονικής έρευνας), τους ισολογισμούς των δυο 
τελευταίων ετών, τα προϊόντα και υπηρεσίες που παρά¬ 
γουν και σχετίζονται με το Διάστημα, τις πωλήσεις των 
προϊόντων και υπηρεσιών που παράγουν και σχετίζο¬ 
νται με το Διάστημα, τα έργα της Ε5Α στα οποία έχουν 
συμμετάσχει τα προηγούμενα δύο έτη και τις εργασίες 
που εκτέλεσαν σε αυτά καθώς και την τυχόν εμπορι¬ 
κή αξιοποίηση των αποτελεσμάτων τους, το ύψος της 
χρηματοδότησης που έχουν λάβει από την Ε5Α τα δυο 
προηγούμενα έτη, τον αριθμό των ατόμων που απασχο¬ 
λούν συνολικά καθώς και τον αριθμό των ατόμων που 
απασχολούν και η εργασία τους αφορά το Διάστημα. 

2. Όποιος επιθυμεί τη συμμετοχή του σε έργο ή πρό¬ 
γραμμα της Ε5Α και την υποστήριξη της ελληνικής αντι¬ 
προσωπείας στην Ε5Α (προφορική ή γραπτή), οφείλει να 
ενημερώσει με μήνυμα ηλεκτρονικού ταχυδρομείου την 

Επιτροπή για την αίτηση υποστήριξής του τουλάχιστον 
ένα μήνα πριν τη σχετική καταληκτική ημερομηνία, παρέ¬ 
χοντας επαρκή στοιχεία για το περιεχόμενο της πρότασης 
έργου ή προγράμματος, τη δραστηριότητα της Ε5Α στην 
οποία υπάγεται η πρόταση του έργου ή προγράμματος, το 
κόστος της συμμετοχής του, το ποσοστό της αιτούμενης 
χρηματοδότησής του, τυχόν επαφές, αλληλογραφία και 
κείμενα που έχει ανταλλάξει με την Ε5Α, καθώς και τεκμη¬ 
ρίωση για τη συσχέτιση του έργου ή προγράμματος με το 
επιχειρηματικό σχέδιο της εταιρείας, ή την επιστημονική 
δραστηριότητα μη κερδοσκοπικών φορέων, το είδος και το 
ύψος των αναμενόμενων αποτελεσμάτων στη λειτουργία 
του φορέα, το σχέδιο αξιοποίησης των αποτελεσμάτων, τον 
διεθνή ανταγωνισμό και τις σχετικές τεχνολογικές εξελίξεις 
(5ΐ3ΐθ οίΐΓΐθ 3ΐΤ).Το επίπεδο λεπτομέρειας των υποβαλλο- 
μένων ανωτέρω στοιχείων καθορίζεται σε συνάρτηση με 
τη φάση υποβολής της πρότασης. Ο ενδιαφερόμενος φο¬ 
ρέας δηλώνει ότι δεν έχει λάβει και ότι δεν εκκρεμεί οποια¬ 
δήποτε άλλη χρηματοδότηση για την υποβληθείσα πρό¬ 
τασή του. Ο ενδιαφερόμενος φορέας υποβάλλει αίτημα 
υποστήριξης σε κάθε φάση της πρότασης συμμετοχής του 
σε έργο ή πρόγραμμα της Ε5Α κατά την οποία απαιτείται 
υποστήριξη της ελληνικής αντιπροσωπείας, ενώ το αίτημα 
κάθε φάσης αξιολογείται ανεξάρτητα των προηγούμενων. 

3. Η Επιτροπή δύναται να ζητήσει οποιαδήποτε πληρο¬ 
φορία από τον ενδιαφερόμενο φορέα, ενώ άρνηση παρο¬ 
χής σχετικών πληροφοριών δύναται να έχει σαν αποτέλε¬ 
σμα την μη υποστήριξη της σχετικής πρότασης. Επίσης, η 
Επιτροπή σύμφωνα με την κρίση της δύναται να καλέσει 
τον ενδιαφερόμενο να παρουσιάσει την πρότασή του, κα¬ 
θώς και να θέσει την πρόταση υπόψη εξωτερικών εμπει¬ 
ρογνωμόνων, κατόπιν σύμφωνης γνώμης του ενδιαφερο¬ 
μένου φορέα ως προς τη δυνατότητα κοινοποίησης της 
προτάσεώς του. Τα μέλη της Επιτροπής δύνανται κατά την 
κρίση τους να έρθουν σε επικοινωνία με εκπροσώπους του 
ενδιαφερομένου φορέα, να πραγματοποιήσουν επίσκεψη 
στους χώρους του ή σε άλλους σχετικούς με το αντικείμε¬ 
νο της πρότασης, καθώς και να ζητήσουν πληροφορίες ή 
διευκρινίσεις για τα θέματα που άπτονται της πρότασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2018 

Ο Υπουργός 

ΝΙΚΟΛΑΟΣ ΠΑΠΠΑΣ 


Αριθμ 2812/2018 (2) 

Σύσταση της Ειδικής Επιτροπής Αξιολόγησης του 
άρθρου 21 του Ν. 4369/2016του Υπουργείου Ψηφι¬ 
ακής Πολιτικής,Τηλεπικοινωνιών και Ενημέρωσης 

Ο ΥΠΟΥΡΓΟΣ ΨΗΦΙΑΚΗΣ ΠΟΛΙΤΙΚΗΣ, 
ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ 

Έχοντας υπόψη: 

Ι.Τις διατάξεις: 

α.Του αρ. 21 του ν. 4369/2016 «Εθνικό Μητρώο Επιτε¬ 
λικών Στελεχών Δημόσιας Διοίκησης, βαθμολογική δι¬ 


άρθρωση θέσεων, συστήματα αξιολόγησης, προαγωγών 
και επιλογής προϊσταμένων (διαφάνεια - αξιοκρατία και 
αποτελεσματικότητα της Δημόσιας Διοίκησης) και άλλες 
διατάξεις» όπως ισχύει (Α' 33), 
β.Των άρθρων 13-15 του ν. 2690/1999 «Κύρωση του Κώ¬ 
δικα Διοικητικής Διαδικασίας και άλλες διατάξεις» (Α' 45), 
γ. Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, Σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείου Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α'208), 

δ.Του π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» με το οποίο διορίζεται 
ο Νικόλαος Παππάς στη θέση του Υπουργού Ψηφιακής 
Πολιτικής,Τηλεπικοινωνιών και Ενημέρωσης (Α' 210), 
ε,Του π.δ. 82/2017 «Οργανισμός του Υπουργείου Ψηφια¬ 
κής Πολιτικής,Τηλεπικοινωνιών και Ενημέρωσης»(Α' 117). 

2. Την υπ'αρ. ΔΙΔΑΔ/Φ.32.14/753/οικ.7513/3.3.2017 
εγκύκλιο του Υπουργείου Διοικητικής Ανασυγκρότησης 
«ν. 4369/2016 (ΦΕΚ Α'33) - ΜΕΡΟΣ Β'ΣΥΣΤΗΜΑ ΑΞΙΟΛΟ¬ 
ΓΗΣΗΣ - Αξιολόγηση, Στοχοθεσία, Κοινωνική λογοδοσία 
και συμμετοχή», 

3. Την υπ'αρ. 12082/20.12.2017 απόφαση «Σύσταση - Συ¬ 
γκρότηση του Υπηρεσιακού Συμβουλίου του Υπουργείου 
Ψηφιακής Πολιτικής, Τηλεπικοινωνιών και Ενημέρωσης» 
(Β'4748), όπως διορθώθηκε με το ΦΕΚ Β'364/8.2.2018, 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, 

5. Την υφιστάμενη υπηρεσιακή ανάγκη, αποφασίζουμε: 

1. Συστήνουμε στο Υπουργείο Ψηφιακής Πολιτικής,Τη¬ 
λεπικοινωνιών και Ενημέρωσης, Ειδική Επιτροπή Αξιολό¬ 
γησης του άρθρου 21 του ν. 4369/2016, με έδρα την οδό 
Φραγκούδη 11 και Αλεξάνδρου Πάντου στην Καλλιθέα. 

2. Η Ειδική Επιτροπή Αξιολόγησης αποτελείται από: 
α.Τον Προϊστάμενο της Διεύθυνσης Διοικητικών Υπη¬ 
ρεσιών του Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, ως Πρόεδρο. 

β. Έναν Προϊστάμενο Διεύθυνσης του ΥΨΗΠΤΕ. 
γ. Έναν Προϊστάμενο Διεύθυνσης από άλλο Υπουργείο 
ή άλλο φορέα. 

Τα ανωτέρω μέλη αναπληρώνονται από ισάριθμους 
Προϊστάμενους Διεύθυνσης του ΥΨΗΠΤΕ ή από άλλο 
Υπουργείο ή φορέα. 

Η επιλογή του μέλους της Επιτροπής από το Υπουργείο 
Ψηφιακής Πολιτικής,Τηλεπικοινωνιών και Ενημέρωσης 
γίνεται με δημόσια κλήρωση. Για την επιλογή του μέλους 
που προέρχεται από άλλο Υπουργείο ή φορέα διενεργεί- 
ται υποχρεωτικά δημόσια κλήρωση μεταξύ τουλάχιστον 
πέντε (5) υποψηφίων που προέρχονται από πέντε (5) 
διαφορετικούς φορείς. 

3. Στην Επιτροπή μετέχουν χωρίς δικαίωμα ψήφου: 
α. Δύο αιρετοί εκπρόσωποι των μονίμων υπαλλή¬ 
λων και των υπαλλήλων με σχέση εργασίας ΙΔΑΧ του 

Υπουργείου Ψηφιακής Πολιτικής, Τηλεπικοινωνιών και 
Ενημέρωσης. 

β. Εκπρόσωπος του Επαγγελματικού Επιμελητηρίου 
ή Συλλόγου ή Σωματείου του οποίου ο αξιολογούμενος 
είναι μέλος, ύστερα από αίτηση του αξιολογούμενου. 

4. Γραμματέας στην Ειδική Επιτροπή Αξιολόγησης 
ορίζεται υπάλληλος του Τμήματος Προσωπικού και 
Διοικητικής Υποστήριξης της Διεύθυνσης Διοικητικών 
Υπηρεσιών του Υπουργείου Ψηφιακής Πολιτικής, Τηλε¬ 
πικοινωνιών και Ενημέρωσης με τον αναπληρωτή του. 

5. Έργο της Ειδικής Επιτροπής Αξιολόγησης αποτελεί: 

α. Η εξέταση των ενστάσεων των αξιολογούμενων σε 

περίπτωση που ο μέσος όρος βαθμολογίαςτηςΈκθεσης 
είναι μικρότερος του 75. 

β. Η εξέταση της ειδικής αιτιολογίας, η οποία παρατί¬ 
θεται υποχρεωτικά για βαθμολογία επιμέρους κριτηρίου 
από 90 έως 100. 

γ. Η εξέταση της ειδικής αιτιολογίας, η οποία παρατί¬ 
θεται υποχρεωτικά για βαθμολογία επιμέρους κριτηρίου 
κάτω του 60 κατόπιν άσκησης ένστασης των αξιολο¬ 
γούμενων. 

δ. Η βαθμολογία της Έκθεσης αξιολόγησης σε περί¬ 
πτωση που η απόκλιση μεταξύ των μέσων όρων των 
βαθμολογιών των δύο (2) αξιολογητών υπερβαίνει τις 
είκοσι τέσσερις (24) εκατοστιαίες μονάδες. 

6. Αν η Επιτροπή κληθεί να αξιολογήσει ενστάσεις ή 
τις εξαιρετικές επιδόσεις υπαλλήλων ή προϊσταμένων 
που έχουν αξιολογηθεί από μέλος της Επιτροπής, το 
συγκεκριμένο μέλος κωλύεται να συμμετάσχει στην 
εξέταση του εν λόγω θέματος και τη θέση του παίρνει ο 
αναπληρωτής του. 

7. Για τη συγκρότηση, τη σύνθεση, τις συνεδριάσεις, 
τη λειτουργία και τις πράξεις της Ειδικής Επιτροπής Αξι¬ 
ολόγησης εφαρμόζονται, κατά τα λοιπά, οι διατάξεις του 
Κώδικα Διοικητικής Διαδικασίας (ν. 2690/1999). 

8. Η θητεία των μελών της Ειδικής Επιτροπής Αξιολό¬ 
γησης είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2018 

Ο Υπουργός 

ΝΙΚΟΛΑΟΣ ΠΑΠΠΑΣ 


Αριθμ. 2/18895/0004 (3) 

Καθιέρωση υπερωριακής εργασίας υπαλλήλων 
του Γραφείου Εισαγγελέα Οικονομικού Εγκλή¬ 
ματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/Α7 
22.4.2005). 

2. Τις διατάξεις της παρ. 9 του άρθρου 17Α του 
ν. 2523/1997 «Διοικητικές και ποινικές κυρώσεις στη φο¬ 


ρολογική νομοθεσία και άλλες διατάξεις» (ΦΕΚ 179/Α’), 
όπως αντικαταστάθηκε με το άρθρο 43 παρ. 1 του 
ν. 4274/2014, (ΦΕΚ Α 147/14.7.2014). 

3. Τις διατάξεις του άρθρου 20 του ν. 4354/2015 (ΦΕΚ 
176/Α716-12-2015) «Διαχείριση των μη εξυπηρετούμε¬ 
νων δανείων. Μισθολογικές ρυθμίσεις και άλλες επείγου¬ 
σες διατάξεις της εφαρμογής της συμφωνίας δημοσιο¬ 
νομικών στόχων και διαρθρωτικών μεταρρυθμίσεων». 

4. Το π.δ. 142/2017 «Οργανισμός Υπουργείου Οικονο¬ 
μικών» (ΦΕΚ Α' 181). 

5. Την με αριθμ. 2/31029ΔΕΠ/6-5-2016 εγκύκλιο της 
Δ/νσης Εισοδηματικής Πολιτικής. 

6. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών » (ΦΕΚ 116/τ. Α723-9-2015). 

7. Ότι σύμφωνα με το άρθρο 2 παρ. 3 του π.δ. 142/2017 
«της Γενικής Γραμματείας του Υπουργείου Οικονομικών 
προΐσταται Διοικητικός Γραμματέας που υπάγεται στον 
Υπουργό. Μέχρι την πλήρωση της θέσεως του Διοικητι¬ 
κού Γραμματέα σύμφωνα με τις διατάξεις του Μέρους Α' 
του ν. 4369/2016 (Α' 33), καθήκοντα Διοικητικού Γραμμα¬ 
τέα, Προϊσταμένου της Γενικής Γραμματείας του Υπουρ¬ 
γείου Οικονομικών, θα ασκεί ο Προϊστάμενος της Γενικής 
Γραμματείας Πληροφοριακών Συστημάτων». 

8. Το με αριθ. 28294/13-02-2018 έγγραφο του Εισαγ¬ 
γελέα Οικονομικού Εγκλήματος όπου αναφέρονται οι 
λόγοι για την ανάγκη καθιέρωσης υπερωριακής εργα¬ 
σίας, κατά το πρώτο εξάμηνο του έτους 2018, λόγω του 
ιδιαίτερου αυξημένου φόρτου εργασίας επί υποθέσεων 
οικονομικών εγκλημάτων. 

9. Την αριθ. ΔΟΔΑ0000434ΕΞ2018/11.01.2018 από¬ 
φαση δέσμευσης πίστωσης της Δ/νσης Οικονομικής 
Διαχείρισης του Υπουργείου Οικονομικών που αφορά 
υπερωριακή εργασία μεταξύ άλλων, και του Γραφείου 
Εισαγγελέα Οικονομικού Εγκλήματος (ΑΔΑ: 6ΠΠΚΗ-ΓΤΞ). 

10. Το γεγονός ότι από την απόφαση αυτή προκαλείται 
συνολική δαπάνη οχτώ χιλιάδων ευρώ (8.000€) περίπου 
η οποία θα καλυφθεί από τις εγγεγραμμένες πιστώσεις 
Ειδικού Φορέα 23-110 και ΚΑΕ 0511 του Υπουργείου Οι¬ 
κονομικών, αποφασίζουμε: 

1. Εγκρίνουμε την καθιέρωση απογευματινής υπερω- 
ριακής εργασίας για δέκα (10) υπαλλήλους στο Γραφείο 
Εισαγγελέα Οικονομικού Εγκλήματος, για το χρονικό δι¬ 
άστημα από τη δημοσίευση της παρούσας σε ΦΕΚ και 
έως 30-06-2018 και για μέχρι εκατόν είκοσι (120) ώρες 
συνολικά ο καθένας. 

2. Οι ανωτέρω υπάλληλοι δικαιούνται υπερωριακής 
αποζημίωσης, μόνο στην περίπτωση που δεν είναι δικαι¬ 
ούχοι άλλης υπερωριακής αποζημίωσης από οποιονδή- 
ποτε φορέα για το ίδιο χρονικό διάστημα. 

Στην ανωτέρω υπερωριακή εργασία, η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και αποσπασμένοι υπάλληλοι εντός του ανωτέρω 
ορίου αριθμού ωρών, που εγκρίνονται με την παρούσα 
απόφαση. 

3. Η κατανομή των ωρών, η συγκρότηση του συνεργεί¬ 
ου και η περιγραφή των συγκεκριμένων εργασιών που 
θα πραγματοποιηθούν θα γίνει με ευθύνη του Εισαγγε¬ 
λέα Οικονομικού Εγκλήματος. 

Οι αποφάσεις αυτές θα κοινοποιούνται στην Αυτοτελή 
Δ/νση Ανθρωπίνου Δυναμικού και Οργάνωσης. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η πα¬ 
ράδοση του έργου θα βεβαιώνεται εγγράφως στην Αυ¬ 
τοτελή Δ/νση Ανθρωπίνου Δυναμικού και Οργάνωσης 
με ευθύνη του Προϊσταμένου του Γραφείου Εισαγγελέα 
Οικονομικού Εγκλήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2018 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. ΔΙΔΚ/Φ.38/2/οι κ.7991 (4) 

Τροποποίηση της υπ' αριθ. ΔΙΔΚ/Φ.38/2/ 
οικ. 18534/09.06.2017 (ΦΕΚ Β’2145 - ΑΔΑ: 
6ΑΛ5465ΧΘΨ-ΜΤΖ) «Σύσταση - Συγκρότηση και 
Ορισμός Μελών της Επιτροπής Παρακολούθη- 
σης-Παραλαβής ΗΑΡϋννΑΚΕ - 50ΡΤ\Λ/ΑΚΕ, για 
προμήθειες εξοπλισμού και συστημάτων πλη¬ 
ροφορικής καθώς και πάσης φύσεως προμή¬ 
θειες, υπηρεσίες και έργα πληροφορικής, ηλε¬ 
κτρονικής διακυβέρνησης και εξυπηρέτησης 
του πολίτη, ανεξαρτήτως ποσού και διαδικασί¬ 
ας ανάθεσης/σύμβασης». 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του άρθρου 221 του Γ' μέρους του ν. 4412/2016 
(ΦΕΚ 147/Α708.08.2016) «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)», 
β) του άρθρου 21 του ν. 4354/2015 (Α' 176) «Διαχεί¬ 
ριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», όπως ισχύει, 
γ) των άρθρων 13-15 του ν. 2690/1999 (Α' 45) «Κύρωση 
του Κώδικα Διοικητικής Διαδικασίας και άλλες διατά¬ 
ξεις», όπως ισχύουν, 

δ) του ν. 2362/1995 (Α' 247) «Περί Δημόσιου Λογιστι¬ 
κού, ελέγχου των δαπανών του Κράτους και άλλες δια¬ 
τάξεις», όπως ισχύει, 

ε) των άρθρων 54 και 90 του Κώδικα νομοθεσίας για 
την Κυβέρνηση και τα Κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (Α' 98) «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα», 

στ) του π.δ. 133/2017 (ΦΕΚ Α' 161) «Οργανισμός του 
Υπουργείου Διοικητικής Ανασυγκρότησης», 
ζ) του π.δ. 123/2016 (ΦΕΚ Α'208) «Ανασύσταση και με- 
τονομασία του Υπουργείου Διοικητικής Μεταρρύθμισης 


και Ηλεκτρονικής Διακυβέρνησης, ανασύσταση. 

Υποδομών, Μεταφορών και Δικτύων», 

η) του π.δ. 125/2016 (ΦΕΚ Α’ 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. ΤηνΔΙΔΥ/Φ.1.2/οικ. 1509/20.01.2017 (ΦΕΚ 171/Β/ 
26.01.2017) Μεταβίβαση δικαιώματος υπογραφής «με 
εντολή Υπουργού» στον Γενικό Γραμματέα και στους 
Προϊσταμένους των Οργανικών Μονάδων των υπηρε¬ 
σιών του Υπουργείου Διοικητικής Ανασυγκρότησης. 

3. Την υπ'αριθ. ΔΙΔΚ/Φ.38/2/οικ.18534/09.06.2017 
(ΦΕΚ Β'2145 - ΑΔΑ: 6ΑΛ5465ΧΘΨ-ΜΤΖ) «Σύσταση -Συ¬ 
γκρότηση και Ορισμός Μελών της Επιτροπής Παρακο- 
λούθησης-Παραλαβής ΗΑΒϋννΑΚΕ - 50ΡΤννΑΗΕ, για 
προμήθειες εξοπλισμού και συστημάτων πληροφορι¬ 
κής καθώς και πάσης φύσεως προμήθειες, υπηρεσίες 
και έργα πληροφορικής, ηλεκτρονικής διακυβέρνησης 
και εξυπηρέτησης του πολίτη, ανεξαρτήτως ποσού και 
διαδικασίας ανάθεσης/σύμβασης». 

4. Το από 23.01.2018 αίτημα της Βάγιας Γιαννακο- 
πούλου, μόνιμης υπαλλήλου της Υπηρεσίας μας και 
αναπληρώτριας του Προέδρου της Επιτροπής Παρα- 
κολούθησης-Παραλαβής ΗΑΚΟννΑΒΕ - 50ΕΤν\/ΑΒΕ του 
Υπουργείου Διοικητικής Ανασυγκρότησης. 

5. Την υπ'αριθ. ΔΙΔΚ/Φ.7/38811/09.11.2017 απόφαση 
με τίτλο «Τοποθέτηση Προϊσταμένων Τμημάτων του 
Υπουργείου Διοικητικής Ανασυγκρότησης». 

6. Το γεγονός ότι οι προμήθειες εξοπλισμού και συ¬ 
στημάτων πληροφορικής (ήβιτΙννβΓβ - 5οΓϊ\λ/3γθ) και 
έργων ηλεκτρονικής διακυβέρνησης απαιτούν, για την 
παραλαβή τους, ειδικές τεχνικές γνώσεις πληροφορικής, 
επιστημονική και τεχνική κατάρτιση και εμπειρία στο 
αντικείμενο της πληροφορικής και της ηλεκτρονικής δι¬ 
ακυβέρνησης, προσόντα τα οποία διαθέτουν, κατά κύριο 
λόγο, υπάλληλοι του κλάδου/ειδικότητας Πληροφορικής 
ή με αναγνωρισμένους τίτλους ειδίκευσης ή επιμόρφω¬ 
ση ή σχετική εμπειρία σε συναφές αντικείμενο. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπ'αριθ. ΔΙΔΚ/Φ.38/2/οικ. 18534/ 
09.06.2017 (ΦΕΚ Β’2145 - ΑΔΑ: 6ΑΛ5465ΧΘΨ-ΜΤΖ) 
«Σύσταση - Συγκρότηση και Ορισμός Μελών της Επι¬ 
τροπής Παρακολούθησης - Παραλαβής ΗΑΒΟ\Λ/ΑΒΕ - 
50ΡΤννΑΒΕ, για προμήθειες εξοπλισμού και συστημάτων 
πληροφορικής καθώς και πάσης φύσεως προμήθειες, 
υπηρεσίες και έργα πληροφορικής, ηλεκτρονικής διακυ¬ 
βέρνησης και εξυπηρέτησης του πολίτη, ανεξαρτήτως 
ποσού και διαδικασίας ανάθεσης/σύμβασης» ως προς 
την περίπτωση Β1 ως εξής: 

«Β. 1. Παπανικολάου Γεώργιος, μόνιμος υπάλληλος 
με βαθμό Α’ κατηγορίας ΠΕ του κλάδου Πληροφορικής, 
ΠροϊστάμενοςτουΤμήματος Υποστήριξης Χρηστών και 
Πληροφορικών Υποδομών της Διεύθυνσης Προμηθειών, 
Υποδομών και Διαχείρισης Υλικού της Γενικής Διεύθυν¬ 
σης Οικονομικών και Διοικητικών Υπηρεσιών, Πρόεδρος, 
με αναπληρωτή τον Εμμανουήλ Κυριάκού, υπάλληλο 
με σχέση εργασίας ιδιωτικού δικαίου αορίστου χρόνου 
εκπαιδευτικής βαθμίδας ΠΕ ειδικότητας Πληροφορικής 








Τεύχος Β' 915/15.03.2018 

του Υπουργείου Υποδομών, Μεταφορών και Δικτύων 
αποσπασμένο στην Υπηρεσία μας». 

Κατά τα λοιπά, εξακολουθεί να ισχύει η ΔΙΔΚ/Φ.38/2/ 
οικ.1 8534/09.06.2017 (ΦΕΚ Β'2145 - ΑΔΑ: 6ΑΑ5465ΧΘΨ- 
ΜΤΖ) «Σύσταση - Συγκρότηση και Ορισμός Μελών της 
Επιτροπής Παρακολούθησης-Παραλαβής ΗΑΚΩννΑΚΕ - 
50ΡΤννΑΚΕ, για προμήθειες εξοπλισμού και συστημάτων 
πληροφορικής καθώς και πάσης φύσεως προμήθειες, 
υπηρεσίες και έργα πληροφορικής, ηλεκτρονικής διακυ¬ 
βέρνησης και εξυπηρέτησης του πολίτη, ανεξαρτήτως 
ποσού και διαδικασίας ανάθεσης/σύμβασης» κατά το 
μέρος που δεν τροποποιείται από την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2018 

Με εντολή Υπουργού 

Ο Γενικός Γραμματέας 

ΓΡΗΓΟΡΙΟΣ ΘΕΟΔΩΡΑΚΗΣ 


(5) 

Επιβολή προστίμου γιαΤελωνειακή Παράβαση 
στον ΟΕΟΚΟΙΕν νΑΡΒΑΝ τουΤΟΤΚΟν. 

Με την 113/16/2017 καταλογιστική πράξη του Προϊ¬ 
σταμένου του Τελωνείου Ελευσίνας, που εκδόθηκε την 


11.04.2017, χαρακτηρίστηκε η πράξη της κατοχής και κυ- 
κλοφορίαςτου αρ. (Ι04650ΑΚΙΧΕ, μάρκας ΟΡΕΕ, λευκού 
χρώματος στο εσωτερικό της χώρας από τον ΟΕΟΚΟΙΕν 
\/ΑΚνΑΝ τουΤΟΤΚΟν, ο οποίος τυγχάνει εγκατεστημένο 
στη χώρα πρόσωπο, ωςτελωνειακή παράβαση, υπό την 
έννοια των άρθρων 137 Α παραγρ. 1 και 142 παραγρ. 1 
του ν. 2960/2001 «Περί Εθνικού Τελωνειακού Κώδικα» 
(σύμφωνα δε με τα οριζόμενα στο άρθρο 152 παραγρ. 
5 του ιδίου ως άνω νόμου η πράξη αυτή δημοσιεύεται 
στην Ε.τ.Κ.). 

Επιβλήθηκε στον ΟΕΟΚΟΙΕν νΑΚΒΑΝ του ΤΟΤΚΟν 
και της ΤΟΤΚΑ με ΑΦΜ 164064036,με τελευταία γνω¬ 
στή διεύθυνση διαμονής στον Ασπρόπυργο, στην Αγ. 
Μαρίνα, και νυν αγνώστου διαμονής, πρόστιμο, ποσού 
5.000,00 ευρώ σύμφωνα με το άρθρο 137 Α' παρ. 1 του 
ν. 2960/2001, το οποίο υπόκειται κατά την είσπραξη του 
σε Τ.Χ. και Ο.Γ.Α. (2,4%), σύμφωνα με τον Κώδικα περί 
Τελών Χαρτοσήμου. 

Κατά της ως άνω πράξης επιτρέπεται προσφυγή 
ενώπιον του Διοικητικού Πρωτοδικείου Αθηνών εντός 
30 ημερών από την επομένη της δημοσίευσης της 
στην Ε.τ.Κ., ενώπιον των αρμόδιων Διοικητικών Δι¬ 
καστηρίων. 

Ο Προϊστάμενος 

ΠΑΝΑΓΙΩΤΗΣ ΣΤΡΟΥΘΙΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















